OzLabs/hebrew-wiki-articles huggingface dataset:
טיול שורשים

טיול שורשים (באנגלית: Treasure) הוא סרט קולנוע מסוגת דרמה קומית משנת 2024 בבימויה של יוליה פון היינץ, עם לינה דנהאם, סטיבן פריי וזביגנייב זמכובסקי בתפקידים הראשיים.

התסריט מבוסס על הספר "Too Many Men" (2001), של הסופרת האוסטרלית היהודייה, לילי ברט , שנכתב בהשראת מאורעות אמיתיים בעברה. אביה היה ניצול שואה מלודז'.

הסרט הוקרן לראשונה בפסטיבל הסרטים הבין-לאומי בברלין ב-17 בפברואר 2024 והיה סרט הבחירה בפסטיבל הסרטים טרייבקה.

העלילה היא על אב ניצול שואה שמגיע מארצות הברית לפולין לפי בקשת בתו שמבקשת לדעת יותר על משפחתו שנספתה בשואה. היא מתרחשת בשנת 1991, זמן קצר לאחר נפילת מסך הברזל ופתיחת פולין לכל.

בסרט משתתפים שחקנים פולניים שמדברים באנגלית ופולנית.

==תקציר העלילה==
רות (לינה דנהאם) היא עיתונאית גרושה בת 36 שמחכה לאביה אדק (סטיבן פריי) בנמל התעופה של ורשה. שני הוריה הם ניצולי שואה שלא דברו אתה על השואה. אימה נפטרה לפני שנה והיא זוכרת אותה צורחת בלילות.

אדק מתאחר כי הפסיד טיסה לאחר שאכל במקדונלד'ס בניו יורק.

רות תכננה את הטיול ברכבת אבל אדק מעדיף לשכור את נהג המונית סטפן (זביגנייב זמכובסקי) למשך כל הטיול. בוורשה הוא מוצא חומה ומחליט שזו חומת הגטו. לאחר שהם מצטלמים הם ממשיכים ללודז' שם בית משפחתו של אדק.

לאחר שינה במלון עם מזרן שורץ פשפשים הם ממשיכים לבית הקברות היהודי ולבית משפחתו של אדק שם הם נפגשים בפולנים שפלשו למקום מיד לאחר שהיהודים גורשו משם לגטו ב-1940.

הם מגלים חפצים שהיו שייכים למשפחתו של אדק. רותי בנגוד לדעתו של אביה מגיעה לשם למחרת ורוכשת צלחות, סרוויס פורצלן וכן את המעיל של אביו של אדק עם ראשי תיבות רקומים של שמו.

הם ממשיכים לקרקוב ומבקרים באושוויץ בלווית מדריכה אבל אדק יודע יותר ממנה כי היה שם. הוא מכיר במלון מתרגמת פולניה ומבלה אתה את הלילה לזעמה של רות שמבקשת לחזור מיד לניו יורק לבדה.

הם מתפייסים ולקראת הנסיעה מורה אדק לנהג להגיע שוב לבית המשפחה ובעזרת צעיר פולני שחופר הם מוציאים מהאדמה קופסת מתכת ובה צילומי המשפחה הענפה שהושמדה ומסמכי בעלות על הבניין (מכאן שם הסרט).

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|לינה דנהאם
|רות
|
|-
|סטיבן פריי
|אדק
|
|-
|זביגנייב זמכובסקי
|סטפן
|נהג מונית
|-

|}

==קישורים חיצוניים==

*[https://www.youtube.com/watch?v=UumPCGV5jI קדימון למסע שורשים], באתר יוטיוב
*[https://www.youtube.com/watch?v=3KCjKVl-Tz הפגישה עם סטפן], באתר יוטיוב
*[https://www.youtube.com/watch?v=iionVWYTmcA דנהאם, פריי ופון היינץ במסיבת עיתונאים בפסטיבל ברלין], באתר יוטיוב

קטגוריה:סרטי 2024
קטגוריה:סרטים באנגלית
קטגוריה:סרטים בפולנית
קטגוריה:סרטים עצמאיים
קטגוריה:סרטי דרמה קומית
קטגוריה:הדור השני לשואה בתרבות ובאמנות
קטגוריה:סרטים על השואה
קטגוריה:סרטים על ניצולי השואה
קטגוריה:סרטים מבוססי ספרים
יבגני גולנט

יבגני (גרשון) גולנט (ברוסית: Евгений Яковлевич Голант 10 ביוני 1888 - 25 באפריל 1971) היה מחנך סובייטי ממוצא יהודי. בנו היה פיזיקאי ויקטור גולנט.
==קורות חיים==
יבגני (גרשון) גולנט נולד בשנת 1888 בבוברויסק (אז בתחומי האימפריה הרוסית, כיום בבלארוס) למשפחה יהודית. אביו היה בעל בית מלאכה לייצור סבון. ליבגני הייתה אחות פסיכולוגית ראיסה גולנט.

לאחר סיום בית ספר גולנט נסע ללימודים באוניברסיטת סנקט פטרבורג אותה סיים בשנת 1911 עם תואר בהיסטוריה ומשפטים. החל משנת 1912 ועד לשנת 1918 הוא עבד בבית ספר יהודי-פרטי.

החל משנת 1918 גולנט פעל במערכה לחיסול אנאלפביתיות. הוא היה בצוות שבראשו עמדה נאדז'דה קרופסקיה. בתקופה זו הוא כתב מספר אלונים למבוגרים. "אלפון לפועלים" ו"אלפון לאיכרים" (1922) עברו 12 מהדורות. כמו כן הוא הכין 5 אוספי ספרי קריאה שעברו 6 מהדורות.

בשנים 1921–1930 גולנט עבד במכון לחינוך. בשנת 1928 הוא התחיל לעבוד במכון למורים בה קודם עד לדרגת פרופסור. בשנים 1930–1947 הוא כיהן כראש קתדרה.

גולנט התעניין בהיסטוריה של פדגוגיה ובשנת 1940 כתב בתחום זה ספר לימוד. בסך הכול הוא כתב 42 ספרי הנחיות למורים בשם "עזרה למורים" שנוצלו במערכת החינוך הסובייטית. על תרומתו בתחום הוענק לו עיטור הדגל האדום של העמל.

גולנט עבד במכון עד לשנת 1971 כאשר נפטר ממחלה קשה ונטמן בבית העלמין בלנינגרד לצד אשתו.

==קישורים חיצוניים==
* [https://web.archive.org/web/20140525232119/http://club.berkovich-zametki.com/?p=6341 ביוגרפיה] 

קטגוריה:מדענים יהודים סובייטים
קטגוריה:אנשי חינוך יהודים
קטגוריה:מחברי ספרי לימוד
קטגוריה:מקבלי עיטור הדגל האדום של העמל
קטגוריה:ילידי 1888
קטגוריה:נפטרים ב-1971
היום שבו היקום השתנה

היום שבו היקום השתנה: מבט אישי מאת ג'יימס בורק (באנגלית: The Day the Universe Changed: A Personal View by James Burke) היא סדרת טלוויזיה תיעודית בריטית שנכתבה והוגשה על ידי היסטוריון המדע ג'יימס בורק, ושודרה במקור ב-BBC1 מ-19 במרץ עד 21 במאי 1985 על ידי ה-BBC. הסדרה מתמקדת בעיקר בהשפעת התקדמות המדע והטכנולוגיה על החברה המערבית בהיבטיה הפילוסופיים. הסדרה שודרה בסוף שנות ה-80 בטלוויזיה החינוכית.

הכותרת באה מהרעיון הפילוסופי שהיקום קיים למעשה רק כפי שאדם תופס אותו דרך מה שהוא יודע; לכן, אם אדם משנה את תפיסתו את היקום באמצעות ידע חדש, הוא שינה למעשה את היקום עצמו. כדי להמחיש תפיסה זו, ג'יימס בורק מספר את הסיפורים השונים של תגליות מדעיות חשובות והתקדמות טכנולוגית וכיצד הם שינו באופן יסודי את האופן שבו הציוויליזציה המערבית תופסת את העולם. הסדרה מתנהלת בסדר כרונולוגי פחות או יותר, מתחילת ימי הביניים ועד ימינו.

== פרקים ==

# "ככה אנחנו: זה התחיל עם היוונים"
# "לאור האמור לעיל: קונפליקט ימי הביניים: אמונה ותבונה": התפתחות המשמעת האקדמית הרחק מהמיסטיקה לעבר מבנה, לוגיקה ותבונה.
# "נקודת מבט: דמיון מדעי ברנסאנס" התפתחות הגאומטריה, המשפיעה על כל דבר, מאמנות ועד קרטוגרפיה ולוחמה.
# "עניין של עובדה: הדפסה משנה ידע": המצאת הדפוס, והשפעתה על האופן שבו נתפס הידע והשפה הפכה לסטנדרטית.
# "הגיוני לאין שיעור: המדע משנה את השמים": השפעת המתמטיקה על האסטרונומיה, וההשפעה על האמונה הדתית.
# "אשראי היכן שמגיע לו: מהפכת המפעלים והשוק": השפעת המסחר על העבודה, הזהות האישית והזכויות.
# "מה הורה הרופא: השפעות חברתיות של ידע רפואי חדש": התפתחות בריאות הציבור ושינוי מעמד הרפואה והרופאים.
# "כשירות לשלטון: המהפכה של דרווין": ההשפעות החברתיות של שיטתיות במדע, מלינאוס ועד דרווין.
# "יצירת גלים: הפיזיקה החדשה: ניוטון מתוקן": מחקרים על תכונות המגנטיות, החשמל והאור הובילו מדענים להבנה שהפיזיקה הניוטונית אינה מספקת כדי להסביר את כל מה שהם רואים.
# "עולמות ללא סוף: ידע משתנה, מציאות משתנה"

== לקריאה נוספת ==
* היום בו השתנה היקום, ג'יימס ברק, מאנגלית: עמוס כרמל, הוצאת מעריב 1988

==קישורים חיצוניים==
* [https://www.bbc.co.uk/programmes/b04l6w0d היום בו השתנה היקום] - באתר BBC Online
* היום בו השתנה היקום - באתר IMDb
* [https://merhav.nli.org.il/primo-explore/search?query=any,contains,היום%20בו%20השתנה%20היקום&tab=default_tab&search_scope=Local&vid=NLI&lang=iw_IL&offset=0 היום בו השתנה היקום] - באתר הספרייה הלאומית
* [https://www.youtube.com/watch?v=fQ6XFcrh7IQ&list=PLC_qzc7_G5e2zuyy49oT7R-EoG5pT-I-U היום בו השתנה היקום] - חלק מפרקי הסדרה בערוץ יוטיוב

קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה בריטיות שעלו לשידור בשנות ה-1980
קטגוריה:BBC: תוכניות וסדרות
פאול נתן (רופא)

פרופ' פאול נתן (23 בנובמבר 1899 – 14 בספטמבר 1988) היה כירורג יליד גרמניה. פרופ' נתן היה ממייסדי בית החולים בילינסון, ניהל במשך שנים את המחלקות הכירורגיות בבית החולים אותן הקים בעצמו ונחשב לאחד מאבות הכירורגיה המודרנית בישראל.<ref name=":0"></ref><ref></ref>

== ביוגרפיה ==
פאול נתן נולד בעיר סנט ונדל שבגרמניה. שם אביו היה פרידריך ושם אימו אולגה לבית פרנקן. בגיל 17 גויס לצבא הגרמני בשיאה של מלחמת העולם הראשונה. עקב היותו קצר רואי ושליטתו בשפות, שירת כמתורגמן למפקד גדוד. עם שחרורו מהצבא בסיום מלחמת העולם הראשונה (1918), החל לימודי רפואה באוניברסיטת בון. בשנת 1921, החל התמחות באוניברסיטת "לודוויג מקסימיליאן" במינכן תחת הנחייתו של פרופ' פרידריך פון מילר אשר נחשב לאחד מאבות הנפרולוגיה המודרנית. במקביל, התמחה בכירורגיה תחת הנחייתו של פרופ' פון רדביץ.

בשנת 1930, נמלט מגרמניה עקב אירוע שהתרחש בבית החולים פרידריכסהיין בברלין, בו עבד כמנתח. הורסט וסל, מלחין ההמנון הנאצי, מת בבית החולים. מאמצי הרופאים להצילו עלו בתוהו ופאול חשש שהוא יואשם במותו ונמלט מגרמניה.<ref name=":0" /> פאול הגיע לאדינבורו שבסקוטלנד, שם תכנן לקבל רישיון בריטי לעיסוק ברפואה על מנת שיוכל לעסוק במקצועו בפלשתינה א"י. בשנת 1934, עלה לפלשתינה לראשונה ובפעם השנייה והסופית ב-1936. חברו מברלין, ד"ר (ולימים פרופסור) הרי הלר, סיפר לו שעומדים להקים בית חולים בפלשתינה והוא (הרי הלר) ינהל אותו. הוא הבטיח לפאול שינהל את המחלקה הכירורגית. בשנת 1936, נמנה עם שלשת הרופאים יוצאי גרמניה (ארוין רבאו, הרי הלר ופאול נתן) שהקימו את בית החולים בילינסון. פאול נתן, הקים כאמור את המחלקות הכירורגיות בבלינסון, ניתח בעצמו וניהל אותן במשך שלשים ושתיים שנים עד 1968,עם יציאתו לגמלאות. במקביל, לימד בבית הספר לרפואה באוניברסיטת תל אביב.<ref></ref> בחלוף השנים, הוכשרו דורות שלמים של מנתחים תחת הנחייתו, חלקם רופאים בכירים ומנהלי מחלקות בבתי חולים ברחבי הארץ.<ref></ref>

בין מטופליו, נמנו גם שרת החוץ גולדה מאיר, אשר עברה ב-1958 ניתוח להוצאת אבן מכיס המרה אשר בוצע על ידי נתן.<ref></ref> ב-1970, טס יחד עם קולגות למינכן על מנת לייעץ לרופאים המקומיים לקראת ניתוח מורכב שביצעו בשחקנית התיאטרון חנה מרון.<ref></ref>

בין השנים 1952 עד 1966, שימש כנציג קופת חולים כללית במשלחת השילומים לגרמניה בראשותו של פליקס שנער.<ref name=":0" />

שלט רחוב על שם פאול נתן בפתח תקווה

==קישורים חיצוניים==

== חיים אישיים ==
פרופ' נתן התגורר בפתח תקווה עם אשתו, חווה נתן לבית קלנר – אחות ראשית בבית החולים בילינסון ולהם נולדו 2 בנים, 4 נכדים ו-3 נינים. תחביביו היו קריאה ומוזיקה. היה אספן תקליטים מושבע והופיע מספר פעמים בקול ישראל בתוכנית "הקול והכלי", בה הציגו אספני תקליטים את תקליטיהם והסבירו למאזינים על הפריטים השונים.

== הערות שוליים ==

קטגוריה:כירורגים ישראלים
קטגוריה:סגל מרכז רפואי רבין
קטגוריה:ישראלים שנולדו ב-1899
קטגוריה:ישראלים שנפטרו ב-1988
שי רודולף

שי רודולף (באנגלית: Shay Rudolph) (נולדה ב-6 בספטמבר 2005) היא שחקנית אמריקאית. היא ידועה בעיקר בזכות השתתפותה בסדרת הטלוויזיה של נטפליקס, מועדון הבייביסטריות בתפקיד סטייסי מקגיל. <ref></ref>

== קריירה ==
בשנת 2018, היא שיחקה בסדרת הטלוויזיה של פוקס, "נשק קטלני".

בשנת 2020–2021 היא שיחקה בסדרת הנעורים של נטפליקס, מועדון הבייביסיטריות המבוססת על סדרת הספרים באותו השם, בתור סטייסי מקגיל.

בשנת 2022 היא שיחקה את הגיטריסט בקליפ "You Ruined Nirvana"<ref></ref> של מקנה גרייס. <ref></ref> <ref></ref>

== פילמוגרפיה ==
=== קולנוע ===
{| class="wikitable"
|+
!שנה
!פרויקט
!תפקיד
!הערות
|-
|2017
|הרפתקאותיה של תומאסינה סוייר
|בקי תאצ'ר
|
|-
|2019
|פחות מאפס
|ג'יזל
| rowspan="2" |סרט טלוויזיה
|-
|2020
|ריטה
|אבי
|-
|2024
|ההווה
|אמה דיהל
|<ref></ref>
|}

=== טלוויזיה ===
{| class="wikitable"
|+
!שנה
!פרויקט
!תפקיד
!הערות
|-
|2018–2019
|נשק קטלני
|מאיה פלין
|
|-
|2020–2021
|מועדון הבייביסיטריות
|סטייסי מקגיל
|תפקיד ראשי; שתי עונות
|}

=== קליפים ===
{| class="wikitable"
|+
!שנה
!פרויקט
!אמן
!תפקיד
!הערות
|-
|2022
|You Ruined Nirvana
|מקנה גרייס
|גיטריסט
|
|}

== הערות שוליים ==

== קישורים חיצוניים ==
* 

קטגוריה:שחקניות אמריקאיות
קטגוריה:שחקנים ילדים אמריקאים
קטגוריה:אמריקאים שנולדו ב-2005
אברהם הכהן מסלוניקי

רבי אברהם בן נחמן הכהן מסלוניקי (ה'תק"מ 1780 ~ - ב' בכסלו ה'תרמ"ו, 10 בנובמבר 1885), היה מחכמי סלוניקי ומחבר ספרים.

==ביוגרפיה==

לא ידועים פרטים על בית הוריו ורבותיו, פרט לכך שאחד מרבותיו היה תלמידו של רבי חיים פאלאג'י.

בסביבות שנת ת"ר (1840) יסד בסלוניקי ישיבה בשם "בית אברהם לחיים", ישיבה שהתקיימה שנים רבות לאחר פטירתו. במשך יום השבת התקיימו בישיבה זו קבוצות לימוד שונות, ללימוד תנ"ך, מדרש רבה, או זוהר, שהיו פתוחות להשתתפות הציבור הרחב.

רבי אברהם ייסד בבית מדרש זה קופה ששימשה כעין ביטוח לגמילות חסדים בחיים ולאחר המוות. כל אחד מחברי הקופה התחייב לתת פרוטה בכל יום לקופה, לבקר חולים מבין חברי הקופה, וללמוד לעילוי נשמתם לפי תוכנית מפורטת שכתב בספר "בית אברהם לחיים". הקופה מימנה גם טיפול רפואי.

מבין תלמידיו היה המקובל רבי וידאל אנג'ל, שמאוחר יותר עלה לירושלים וכיהן בבית דינו של הרב יעקב שאול אלישר.

בתו שרה נפטרה בימיו, בשנת תר"ב.

בשנותיו האחרונות התעוור.

הספדים עליו נדפסו בספר "שם משמעון" (רבי שמעון מנשה) ובספר "אברהם את ידו" (רבי אברהם פלאג'י).

נוסח מצבתו מופיע ב"מצבות סלוניקי" (ח"ב עמ' 840).

==ספריו==
רבי אברהם הכהן כתב שמונה ספרים, בעיקר בענייני הלכה. רוב שמות הספרים לקוחים מפרשת ביקור המלאכים בבית אברהם אבינו (בראשית יח).

ספריו נדפסו במרוצת כארבעים שנה, אבל כבר כשהתחיל להדפיס אותם היו כולם מתוכננים ומוכנים, ויש בכולם הפניות מזה לזה.

הספרים יצאו לאור שוב על ידי "מפעל תורת חכמי סאלוניקי", חלקם בעריכה מחודשת וחלקם כדפוס צילום.
* בית אברהם לחיים (שנת תר"ד) - תפילות ובקשות על החיים והמתים, ותוכנית מפורטת לקופת גמילות חסדים הנ"ל. הספר נכתב בהשראת ספר דומה של רבי חיים פאלאג'י, "עטרת חיים", והשם "בית אברהם לחיים" רומז לכך.

:נדפס בעריכה מחודשת (תשס"ז) על ידי "מפעל תורת חכמי סלוניקי", עם מבוא נרחב על תולדות המחבר, ובסופו "קונטרס סגולות הנהגות ואזהרות", עצות והדרכות מוסריות שלוקטו מכל ספרי המחבר.
* שו"ת מעט מים (תרל"ז). במהדורת צילום של "מפעל תורת חכמי סאלוניקי" נוסף בתחילתו קונטרס הערות על הספר מאת הרב עובדיה יוסף.
* שו"ת שארית הפליטה (תרל"ז). נדפס שוב במהדורת צילום יחד עם שו"ת מעט מים.
* טהרת המים (תרל"ט) - זהו ספרו המפורסם ביותר של רבי אברהם: ליקוט ענייני הלכה על פי סדר א- ב בסגנון אנציקלופדי, בדומה לשדי חמד המאוחר לו. יחד עמו, מעין נספח השלמות גדול בכמותו, שיורי טהרה.
* יוקח נא (תרמ"א) - על שולחן ערוך אורח חיים. בסופו ספר סעדו לבכם, חידושים על התלמוד.
* תחת העץ, ספר דרשות ופירושים על פסוקי התורה, שלא נדפס. הספר מוזכר בכמה מספריו האחרים, אך טרם נמצא כתב היד.

==מהנהגותיו==
היה רגיל ללמוד תנ"ך בכל יום.

לא הסתפר בכל ימי ספירת העומר, מפסח עד שבועות, כמנהג האר"י.

==לקריאה נוספת==
"בית אברהם לחיים", מהדו' מפעל תורת חכמי סאלוניקי (תשס"ז), מבוא על תולדות המחבר, עמ' 7 - 22.

== הערות שוליים ==

קטגוריה:סלוניקי: רבנים
פיגוע הדקירה בקניון בכרמיאל

פיגוע הדקירה בקניון בכרמיאל הוא פיגוע דקירה שאירע ב-3 ביולי 2024 בקניון 'חוצות כרמיאל' בכרמיאל. בפיגוע נהרג אדם אחד ושניים נוספים נפצעו, אחד קשה ואחד בינוני. היה זה פיגוע הטרור הראשון בתולדות העיר.
== הפיגוע ==
בצהרי 3 ביולי 2024, סביב השעה 12:00, הגיע המחבל ג'ואד רביע תושב נחף שבבקעת בית כרם אל הקומה השנייה בקניון חוצות כרמיאל שבעיר כרמיאל. המחבל דקר שלושה ישראלים. בפיגוע נהרג חייל צה"ל, נהג משאית בחיל הלוגיסטיקה, סמ"ר אלכסנדר יקימינסקי ושניים נוספים נפצעו, אחד קשה ואחד בינוני.<ref></ref><ref></ref> את המחבל חיסל החייל השני שנדקר על ידי המחבל אף הוא, נתן שמעון אבני, לוחם מגדוד 71. נתן ספג 3 דקירות אך התעשת, שלף את נשקו וירה במחבל, שמת לאחר מכן מפצעיו.

בעקבות הפיגוע נעצרו הוריו של המחבל וארבעה מאחיו ואחיותיו. בהמשך הוארך מעצרם בשמונה ימים.

== קישורים חיצוניים ==
* 

== הערות שוליים ==

כרמיאל
כרמיאל
כרמיאל
קטגוריה:כרמיאל
כרמיאל
פרידריך, נסיך פרוסיה (1794–1863)

פרידריך וילהלם לודוויג, נסיך פרוסיה (בגרמנית: Friedrich Wilhelm Ludwig Prinz von Preußen; 30 באוקטובר 1794 – 27 ביולי 1863) היה נסיך וקצין צבא פרוסי.

== ביוגרפיה ==
=== ראשית חייו ===
פרידריך נולד ב-30 באוקטובר 1794 בברלין ללודוויג קרל, נסיך פרוסיה ופרדריקה, נסיכת מקלנבורג-שטרליץ, בתם של קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטדט.

הנסיכה שארלוט מוויילס התעניינה בפרידריך ב-1814 וקיוותה להינשא לו. הזוג נפגש מספר פעמים. עם זאת, הנסיך התארס לפתע לבתו של אלקסיוס פרידריך כריסטיאן, דוכס אנהלט-ברנבורג, לואיזה, נסיכת אנהלט-ברנבורג, עימה התחתן ב-21 בנובמבר 1817 בבלנשטדט.

=== החיים בדיסלדורף ===
משנת 1815 ועד מותו, שימש הנסיך כמפקד של רגימנט הקירסירים ה-1 "הנסיך הבוחר הגדול" (שלזיה). הוא התגורר בארמון בוילהלמשטראסה עד 1820, אז הפך למפקד הדיוויזיה ה-14 בדיסלדורף ועבר לטירת יאגרהוף. היו לו שני אגפים נוספים שנבנו במהלך שהותו בטירה. הטירה הפכה במהרה למרכז החיים החברתיים והתרבותיים של העיר, שכן הנסיך והנסיכה התעניינו שניהם באמנות ובאמנים מוכשרים בעצמם. הנסיך פרידריך היה בין המייסדים של מועדון האמנות, המוזיקה והדרמה של דיסלדורף ושימש כפטרונו.

בדומה לבן דודו, פרידריך וילהלם הרביעי, מלך פרוסיה, פרידריך גילה עניין בימי הביניים ובטירות של מחוז הריין. הוא רכש את טירת פאצברג, הפך אותה למעון הקיץ שלו וקרא לה בורג ריינשטיין.

=== שנים אחרונות בברלין ===
הוא הוחזר לברלין במהלך המהפכות של 1848 במדינות גרמניה. הפופולריות שלו בדיסלדורף הייתה כזו שהוא מונה לאזרח הכבוד הראשון של העיר ב-1856. פרידריך נפרד מאשתו בשנה הקודמת, עקב מחלת העצבים הכרונית שלה. היא גרה באלר ליד דיסלדורף, שם הוא ביקר אותה ביום הולדתם המשותף.

פרידריך נפטר ב-27 ביולי 1863 בברלין, והוא, אשתו ובנו הצעיר קבורים בקפלה שבנה בבורג ריינשטיין.

העיירה פרדריקסבורג, טקסס, הידועה גם בשם פריצבורג, נקראה על שמו של פרידריך על ידי ברון מייסד העיר ג'ון או. מויזבאך.

== משפחתו ==
לפרידריך ולאשתו לואיזה, נסיכת אנהלט-ברנבורג נולדו שני בנים:
* אלכסנדר, נסיך פרוסיה (1820–1896), קצין צבא
* גאורג, נסיך פרוסיה (1826–1902), קצין צבא, משורר ומחזאי

למרות ששני בניהם חיו עד גיל מבוגר, אף אחד מהם לא התחתן ולא הוליד ילדים.

== אילן יוחסין ==

== קישורים חיצוניים ==

קטגוריה:בית הוהנצולרן
קטגוריה:ברלין: אישים
קטגוריה:נסיכי פרוסיה
קטגוריה:ילידי 1794
קטגוריה:נפטרים ב-1863
אולג קונסטנטינוביץ', נסיך רוסיה

אולג קונסטנטינוביץ', נסיך רוסיה (ברוסית: Оле́г Константи́нович; 27 בנובמבר 1892 – 12 באוקטובר 1914) היה נסיך מבית רומנוב ונין של ניקולאי הראשון, קיסר רוסיה. הוא מת מפצעים שנגרמו לו בלחימה נגד הצבא הגרמני הקיסרי במהלך מלחמת העולם הראשונה.

== ביוגרפיה ==
הנסיך אולג נולד ב-27 בנובמבר 1892 בסנקט פטרבורג, והיה בנם הרביעי וילדם החמישי של קונסטנטין קונסטנטינוביץ', הנסיך הגדול של רוסיה ואליזבת, נסיכת סקסוניה-אלטנבורג, בתם של מוריץ, נסיך סקסוניה-אלטנבורג ואוגוסטה, נסיכת סקסוניה-מיינינגן. הוא נחשב בדרך כלל לזוהר ביותר מבין ילדיו של הנסיך הגדול קונסטנטין. הייתה לו סקרנות רבה והוא יצר משחקי פנטזיה מסובכים לעצמו ולאחיו לשחק. <ref>Zeepvat, Charlotte, The Camera and the Tsars: A Romanov Family Album, Sutton Publishing, 2004, p. 66</ref>

הנסיך הגדול קונסטנטין, משורר בעצמו, דאג שילדיו יקבלו שיעורים ממומחים במגוון תחומים. ארכאולוגים ידועים סיפרו לילדים על משלחותיהם האחרונות, אדריכלים הראו לילדים שקופיות והסבירו את יצירותיהם, מקהלות של מאמינים ותיקים ואיכרים מכל קצוות האימפריה הובאו לשיר מוזיקה כנסייתית או שירי עם לילדים.<ref name="Zeepvat, p. 79">Zeepvat, p. 79</ref> אולג היה כל כך אינטליגנטי, שאביו החליט לשלוח אותו לבית ספר יוקרתי, אלכסנדר ליקאום, במקום לתת לו את החינוך הצבאי הסטנדרטי שקיבלו שאר הגברים במשפחה. בחירתו הלא שגרתית של קונסטנטין בחינוך לנסיך אולג נתקלה בחוסר הסכמה מבני משפחתו.<ref name="Zeepvat, p. 79" /> אולג היה בנו האהוב על הנסיך הגדול קונסטנטין.<ref name="Zeepvat, p. 197">Zeepvat, p. 197</ref>

בשלב מסוים הוא קיווה להתחתן עם בת דודתו, נדז'דה פטרובנה, נסיכת רוסיה, אך תקווה זו נמנעה עם פרוץ מלחמת העולם הראשונה.

הנסיך אולג, עם ארבעה מאחיו, שירת ברגימנט המשמר במהלך מלחמת העולם הראשונה. הוא נפצע בעת שנלחם נגד הגרמנים ליד ולדיסלבובס (כיום קודירקוס נאומייסטיס). ניתוח חירום בוילנה לא הצליח להציל אותו. בעודו מת, הוא אמר, "אני כל כך שמח. זה יעודד את החיילים לדעת שהבית הקיסרי לא מפחד לשפוך את דמו."

== אילן יוחסין ==

== קישורים חיצוניים ==

== הערות שוליים ==

קטגוריה:אנשי צבא רוסים במלחמת העולם הראשונה
קטגוריה:שושלת רומנוב
קטגוריה:נפטרים ב-1914
קטגוריה:ילידי 1892
אנוטרי

האַנוֹטְרִי (ביוונית עתיקה: Οἴνωτρες) היו עם איטלי קדום שאכלס טריטוריה בדרום איטליה מפסטום ועד לדרום קלבריה. עד המאה השישית לפני הספירה, האנוטרי נקלטו בעמים איטליים אחרים.

== היסטוריה ==
נהוג לחשוב שהאנוטרי מייצגים את הענף הדרומי של קבוצה אתנו-לשונית ותיקה מאוד, השונה מהפרוטו-לטינית, שכבשה את אזור הים הטירני מליגוריה ועד סיציליה (שכבה ליגורית/ סיקאנית).<ref></ref> בדרך כלל הם מתוארים כשייכים לפלסגים.<ref></ref> על פי הלשונאי היווני אנטונינוס ליברליס והלוגוגרף היווני הלאניקוס איש לסבוס, הגעתם עוררה את נדידת האלימי לסיציליה<ref>[https://penelope.uchicago.edu/Thayer/E/Roman/Texts/Dionysius_of_Halicarnassus/1B*.html Dionysius of Halicarnassus, Roman Antiquities. Book I, 22 (LacusCurtius)]</ref> בסביבות 1260 לפני הספירה.

מחברים עתיקים מהמאה ה-1 לפני הספירה מציינים כי אונוטריה נקראה על שם האנוטרי, הצעיר מבין חמישים בניו של ליקאון מלך ארקאדיה שהיגרו לשם מארקאדיה שבפלופונסוס, יוון.<ref>[http://www.theoi.com/Text/Pausanias8A.html Pausanias, Description of Greece, Arcadia, 8.3.5 (Theoi Project)]</ref> <ref>[https://penelope.uchicago.edu/Thayer/E/Roman/Texts/Dionysius_of_Halicarnassus/1B*.html Dionysius of Halicarnassus, Roman Antiquities. Book I, 11-13 (LacusCurtius)]</ref><ref>[https://topostext.org/work/531#102 Eusebius, Chronography, 102 (topostext Project)]</ref> עם זאת, כתובות מהמאה ה-6 או ה-5 לפני הספירה ביישוב האנוטרי העתיק טורטורה מגלות שהן דיברו בשפה איטלית.

ורגיליוס (70–21 לפנה"ס) מזכיר אותם כמתיישבים שצאצאיהם מכנים כיום את אדמתם איטליה.<ref></ref> פליניוס הזקן (23–79 לספירה) מזכיר כי "מול אליאה נמצאות פונטיה ואיסאקיה, שניהם ידועים בשם אונוטרידס, הוכחה לכך שאיטליה הייתה בעבר מוחזקת בידי האנוטרי".<ref>Pliny the Elder, Natural History, 3.85</ref>

התיישבותם של היוונים עם המושבות היציבות הראשונות כמו מטאפונטום דחקה את האנוטרי פנימה והחלה במלחמת התשה עם המושבות היווניות, שאותן הם שדדו יותר מפעם אחת.

מהמאה ה-5 לפני הספירה נעלמו האנוטרי תחת לחץ הלוקאנים.

== אטימולוגיה ==
גזירה סבירה של השם האתני אונוטריאן היא ה- היוונית (יין),<ref>[https://www.perseus.tufts.edu/hopper/text?doc=Perseus%3Atext%3A1999.04.0057%3Aentry%3Doi)%3Dnos1 οἶνος], Henry George Liddell, Robert Scott, A Greek-English Lexicon, on Perseus</ref> שכן האנוטרי אכלסו טריטוריה עשירה בכרמים, עם אונוטריה או אנוטריה (Οἰνωτρία) מורחבת להתייחס לכלל דרום איטליה.<ref>McGee, Harold. On Food and Cooking: The Science and Lore of the Kitchen. Simon and Schuster, 2004, , p. 716. "...calling southern Italy Oenotria, "land of the grape." Over the next couple of centuries, Rome advanced the art of winemaking considerably."</ref> הסיכיוס איש אלכסנדריה מזכיר את המילה (), מעין יתד גפן.<ref>[https://www.perseus.tufts.edu/hopper/text?doc=Perseus%3Atext%3A1999.04.0057%3Aentry%3Doi)%2Fnwtron οἴνωτρον], Henry George Liddell, Robert Scott, A Greek-English Lexicon, on Perseus</ref>

== שפה ==
בשנת 1991 התגלו כתובות מהמאה ה-6 או ה-5 לפני הספירה ביישוב האנוטרי העתיק טורטורה, קלבריה, וגילו שהאנוטרי דיברו בשפה איטלית.

== קישורים חיצוניים==
* המלך איטלוס, בוויקיפדיה האנגלית
* עמים קדומים של איטליה, בוויקיפדיה האנגלית

== הערות שוליים ==

קטגוריה:עמים קדומים באיטליה
יעקב ישראל כרמי

מצבתו של הרב יעקב ישראל כרמי בבית הקברות היהודי ברג'ו אמיליה]]
הרב ד"ר יעקב ישראל כרמי (או: קרמי; 2 בספטמבר 1767 – 12 באוגוסט 1849, כ"ד באב ה'תר"ט, רג'ו אמיליה) היה רבה של יהדות רג'ו אמיליה שבאיטליה ונציג מחוז קרוסטלו באספת נכבדי היהודים שכינס נפוליאון בפריז. מכתביו לקהילה היהודית בעירו היוו מקור חשוב לידיעות ההיסטוריות על חלקם של יהודי איטליה באספה.<ref name=":0"></ref>

== ביוגרפיה ==
נולד -2 בספטמבר 1767 ברג'ו לידידיה.<ref name=":1">Salah, Asher. La République des Lettres. Leiden, The Netherlands: Brill, 30 Apr. 2007, pp. 129-131.</ref> למד במודנה ובפרארה אצל הרב יעקב משה עייאש, ושם הכיר גם את חננאל (Graziadio) ניפי, שהיה לחברו הקרוב.<ref></ref> בשנת 1799 נלקח כבן ערובה בידי האוסטרים בשל אהדתו לצרפתים.<ref name=":1" /> ב-1801 נישא לאסתר מינרבי; לשניים נולדו שני בנים: ידידיה ויהודה. ב-1812 הציע להקים תיכון יהודי. נבחר לכהן כרבה של רג'ו, וכיהן בתפקיד עד יום מותו, בשנים עשר באוגוסט 1849.<ref name=":1" />

בשנת 1806 נשלח על ידי ראשי הקהילה בעירו, במקום משה דה פואה, לייצג את מחוז קרוסטלו בסנהדרין של פריז. כרמי שלח דוחות לקהילה ששלחה אותו על קורותיו באספה בפריז. הקהילה היהודית ברג'ו אמיליה יחד עם אנדרה בלטי פעלו להוצאת מכתביו לאור. המכתבים מכילים סקירה וביקורות של כרמי על המתרחש באספה ועל פעולות הצירים והממשלה ועל כוונותיהם.<ref name=":0" /> בדבריו הוא מביע לא אחת ביקורת על החלטותיהם של מנהיגי האספה.<ref></ref> בפריז קיבל גם את התואר דוקטור.

== לקריאה נוספת ==
* ברוך מבורך, היהודים תחת שלטון נפוליאון, ירושלים: האוניברסיטה העברית, תשל"א, עמ' 122-119.
* 
* Salah, Asher. La République des Lettres. Leiden, The Netherlands: Brill, 30 Apr. 2007, pp. 129-131 (בצרפתית)

== קישורים חיצוניים ==
* 
* 
* 
* 

== הערות שוליים ==

קטגוריה:רג'ו אמיליה: רבנים
קטגוריה:חברי הסנהדרין של פריז
קטגוריה:ילידי 1767
קטגוריה:נפטרים ב-1849
אבו נעמה נאסר

חאג' מוחמד אבו נעמה נאסר (בערבית: محمد ابو نعمة ناصر, מכונה גם: אבו עלי נאסר; 5 ביוני 1965 – 3 ביולי 2024) היה מפקד יחידת "עזיז" של חזבאללה באזור צור. הוא נהרג בסיכול ממוקד במהלך החזית הצפונית במלחמת חרבות ברזל, יחד עם מחבל נוסף מתקיפת כטב"ם, ובנו נפצע בתקיפה.

== ביוגרפיה ==
נאסר נולד ב-5 ביוני 1965 בכפר חדאת'א בדרום לבנון. הוא הצטרף לחזבאללה בשנת 1986, השתתף במלחמת לבנון השנייה ואף היה מעורב בחטיפת חיילי צה"ל שהובילה למלחמה.<ref></ref> בין השנים 2011–2016 היה שותף למלחמות בעיראק ובסוריה. ב-2016 התמנה למפקד יחידת עזיז של חזבאללה, לאחר שקודמו נהרג.

ב-8 באוקטובר 2023, יום לאחר מתקפת הפתע של חמאס על ישראל ב-7 באוקטובר, הצטרף ארגון הטרור חזבאללה לעימות בלחימה בעצימות נמוכה עם ישראל. כתוצאה מכך פונו יישובים בצפון ישראל וחזבאללה ירה רקטות ושיגר כטב"מים במשך חודשים על יישובים ועל אתרים צבאיים, בסיסים ואתרים אסטרטגיים. ישראל השיבה בתקיפות אוויריות בעומק לבנון, נגד מפקדות ותשתיות טרור, כמו גם נגד משלוחי נשק. בין שאר הפעילויות הצבאיות של ישראל נמנו מספר סיכולים ממוקדים של מחבלים בכירים בחזבאללה.

ב-8 בינואר 2024 תקפה ישראל את ויסאם א-טוויל והרגה אותו. ב-12 ביוני 2024, סוכל בלבנון גם טאלב עבדאללה, שניהם היו מקביליו של אבו עלי נאסר בארגון חזבאללה. טאלב היה האחראי על גזרה אחרת בדרום לבנון.<ref></ref>

=== הסיכול הממוקד ===
ב-3 ביולי 2024 סביב השעה 14:00 תקף כטב"מ של צה"ל רכב באזור חוש שליד העיר צור, בו נסעו אבו נעמה נאסר ומחבל נוסף. כתוצאה מהתקיפה נהרגו השניים, ובנו של אבו נעמה נפצע. אבו נאסר היה מפקד יחידת "עזיז" של חזבאללה, דרגה שמקבילה למפקד אוגדה.<ref></ref><ref></ref> יחידת עזיז אחראית על גזרה נרחבת מדרום לבנון ועד אל-בקעא שבעומק לבנון.<ref></ref> על פי הודעת צה"ל, נאסר שימש בתפקידו משנת 2016 והוביל את ירי הנ"ט והרקטות מדרום-מערב לבנון לעבר עורף מדינת ישראל וכוחות צה"ל. הוא גם הכווין מתווי טרור רבים לעבר ישראל וביצע תפקידים מרכזיים בחזבאללה.<ref></ref>

=== בעקבות הסיכול ===
בתגובה לסיכול שיגר חזבאללה בשעות שלאחר מכן כ-100 רקטות לעבר יישובי צפון ישראל. גם למחרת, ב-4 ביולי, שיגר ארגון הטרור חזבאללה מאות רקטות ארטילריות ועשרות כטב"מים לעבר יישובי הצפון בתגובה לסיכול, במה שהיה ליום עם מספר השיגורים הגבוה ביותר מאז פרוץ מלחמת חרבות ברזל.<ref></ref><ref></ref> כתוצאה מהשיגורים חייל צה"ל מעוצבת יפתח נהרג.<ref></ref>

== ראו גם ==
* סיכולים ממוקדים במלחמת חרבות ברזל
* ההתנקשות בסאלח אל-עארורי
* טאלב עבדאללה

== קישורים חיצוניים ==
* 

== הערות שוליים ==

קטגוריה:החזית הצפונית במלחמת חרבות ברזל
קטגוריה:התנקשויות
קטגוריה:פעילי חזבאללה שנהרגו בידי ישראל
קטגוריה:לבנונים שנולדו ב-1965
קטגוריה:לבנונים שנפטרו ב-2024
רוקדת בשקיעה

רוקדת בשקיעה הוא אלבום הבכורה של הזמרת הישראלית ענבל ביבי. האלבום התפרסם ב־3 ביולי 2024 בחברת התקליטים "יוניברסל מיוזיק ישראל".

האלבום כולל שני שיתופי פעולה: "תפילה" עם יגל אושרי ו"פינוקיו" עם שרק. שישה משירי האלבום חדשים ונחשפו רק עם יציאתו לאור.

== רשימת השירים ==

== קישורים חיצוניים ==

== הערות שוליים ==

קטגוריה:אלבומי בכורה מ-2024
קטגוריה:ענבל ביבי
קטגוריה:אלבומים בעברית
סוגיונטי

הסוגיונטי (בלטינית: Sogionti) היו שבט גאלי ששכן סביב סיסטרון (Sisteron) של ימינו בתקופת הברזל.

== שם ==
הם מוזכרים כ-Sogionti על-ידי פליניוס הזקן (המאה ה-1 לספירה),<ref name="Pliny3">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref> וכ-Sogionti ו-Sogion[ti]or(um) על כתובות.<ref>5:7817, 12:1871.Corpus Inscriptionum Latinarum</ref><ref name="Falileyev">, s.v. Sogiontii.</ref>

משמעות השם נותרה מעורפלת. גיא בארו השווה את האלמנט הראשון לטופונים Soio.

== גאוגרפיה ==
בני השבט הסוגיונטי חיו בעמק האמצעי של נהר דוראנס , סביב סיסטרון (אז Segustero) של ימינו. השטח שלהם היה ממוקם צפונית לריאי מערבית לבודיונטיקי, מזרחית לווקונטי ודרומית לסבאגיני.<ref>, Map 16: Col. Forum Iulii-Albingaunum.</ref>

הם היו כנראה חלק מהקונפדרציה הווקונטית. 

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום .

== לקריאה נוספת ==
<div class="mw-content-ltr">
*
</div>
== ביבליוגרפיה ==
<div class="mw-content-ltr">
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
יוחנן מאלי

יוחנן אברהם מאלי (נולד בד' באייר ה'תשמ"ו, 13 במאי 1986) הוא מנהל ישראלי המשמש מנכ"ל משרד הנגב והגליל והחוסן הלאומי.

== ביוגרפיה ==
יוחנן מאלי נולד בחיספין לרב יהודה, מרצה לתנ"ך במכללת בית וגן וממייסדי עמותת אלע"ד,<ref></ref> וד"ר יעל, חוקרת אמנות ומרצה לתולדות האמנות במכללת אפרתה.<ref></ref> למד בישיבה התיכונית חיספין ובישיבת ההסדר עתניאל. בעל תואר ראשון בלימודי מחשבת ישראל, האסלאם והמזרח התיכון מהאוניברסיטה העברית, ותואר שני במדיניות ציבורית עם התמחות בתכנון אסטרטגי באוניברסיטת תל אביב (2014–2016) ולמד במכללה למדינאות.<ref>[https://statesmanship.org.il/he/הקהילה הקהילה], באתר המכללה למדינאות</ref>

עבד בחברת שגרירי רוטשילד וכמדריך במכינת אדרת,<ref>[https://www.mehinataderet.com/about מכינת אדרת | אודות]</ref> עד 2014 בארגון "אחריי – נוער מוביל שינוי" בתחום החברה החרדית, עד 2016 במשרד הכלכלה והתעשייה באגף להכשרת חרדים, ועד 2018 שימש כראש המטה של מנכ"ל רשות הטבע והגנים שאול גולדשטיין. בין השנים 2018–2022 שימש ראש המטה של עליזה בלוך, ראש עיריית בית שמש, ובין השנים 2022–2024 מנכ"ל העירייה.<ref></ref>

החל מיום 30.6.2024 משמש מאלי מנכ"ל משרד הנגב והגליל והחוסן הלאומי, בראשות השר יצחק וסרלאוף.<ref>[https://www.gov.il/he/pages/yohanan_mali_news יוחנן מאלי מונה למנכ"ל משרד הנגב, הגליל והחוסן הלאומי], באתר משרד הנגב, הגליל והחוסן הלאומי</ref>

=== חיים אישיים ===
נשוי להדר חיות ואב לשלושה. החל משנת 2014 מתגורר בקבוצת יבנה.

בין אחיו ד"ר מתניה מאלי, חוקר שירה ותאולוגיה, וד"ר הלל מאלי, מרצה לתנ"ך באוניברסיטת בר-אילן. דודו הוא הרב אליהו מאלי, ראש ישיבת שירת משה ביפו.

== קישורים חיצוניים ==
* [https://www.facebook.com/yohananmali יוחנן מאלי ברשת החברתית פייסבוק]
* [https://il.linkedin.com/in/yohanan-mali-יוחנן-מאלי-003189b5 יוחנן מאלי ברשת החברתית לינקדין]

== הערות שוליים ==

קטגוריה:בוגרי ישיבה תיכונית חיספין
קטגוריה:בוגרי ישיבת עתניאל
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:מנכ"לי רשויות מקומיות
קטגוריה:מנכ"לי המשרד לפיתוח הפריפריה, הנגב והגליל
קטגוריה:ישראלים שנולדו ב-1986
צומת מגדל אפק

צומת מגדל אפק הוא צומת הצטלבות מרומזר המחבר בין סופו של כביש 471 לכביש 444. הצומת ממוקם בכניסה לקיבוץ נחשונים, בין הערים אלעד וראש העין.

בשנת 2016 נסלל כביש 4711 המהווה המשך לכביש 471 ומאפשר כניסה נוספת לעיר אלעד מכיוון מזרח.

הצומת נקרא על שם הגן הלאומי מגדל אפק הממוקם בסמוך.
==תכנון עתידי==
במסגרת תוכנית של רשות מקרקעי ישראל להרחבת העיר אלעד והקמת תחנת הרכבת אלעד, מתוכנן החלפת הצומת במחלף שיחבר בין הכבישים 444 ו-471.
==הערות שוליים==

מגדל אפק
מגדל אפק
סנטי (שבט)

הסֶנְטִי (בלטינית: Sentii; בגאלית עתיקה: Sentioi) היו שבט גאלי קטן ששכן סביב סנז של ימינו, בדרום מזרח צרפת, במהלך תקופת רומא העתיקה.

== שם ==
הם מוזכרים כ-Σέντιοι על ידי תלמי (המאה השנייה לספירה). <ref>Ptolemy. Geōgraphikḕ Hyphḗgēsis, 2:10:8.</ref><ref name="Falileyev">, s.v. Sentii.</ref>

השם האתני Sentii הוא צורה לטינית של Sentioi הגאלית. הוא נובע מהשורש sentu - (מסלול) וניתן לפרש אותו כ'האנשים שגרים ליד השביל', או 'אלה שיודעים את השביל' או כ'אלה השולטים בדרך'.
== גאוגרפיה ==
בני שבט הסנטי התגוררו סביב העיירה הראשית שלהם, Sanitium (סנז המודרנית). היישוב אינו מוזכר במקורות קדומים עד ל-Notitia Galliarum (מאות 4–6 לספירה).
שטחם היה ממוקם מערבית לוורגוני, צפונית לסואטרי, מזרחית לריאי ולווקונטי, ודרומית לבודיונטיקי. <ref>, Map 16: Col. Forum Iulii-Albingaunum.</ref> שטח ה-civitas (כמו רשות מקומית) שלהם תאם בעיקר לאגן העליון של הנהר Asse; ייתכן שהוא כלל גם חלקים מעמק הוורדון, מזרחה יותר.

== כלכלה ==
כלכלת האזור בוודאי הייתה דלה למדי בימי קדם. הסנטי כנראה הסתמכו בעיקר על פעילות של רעיית בעלי חיים, אם כי ייתכן שהכביש שחצה דרך Sanitium ובארמה סייע לסחר.

== ביבליוגרפיה ==
<div class="mw-content-ltr">
*
*
*
*
*
</div>

== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
וואטו וואטו (סדרת טלוויזיה)

וואטו וואטו סופר בירד או וואטו וואטו (בצרפתית: Wattoo Wattoo Super Bird) היא סדרת סרטים מצוירים צרפתית שנוצרה בשנת 1978. הסדרה, שכללה 56 פרקים בני חמש דקות, נועדה ללמד ילדים מוסר.

וואטו וואטו היא ציפור שצורתה ביצתית וצבועה בצבעי שחור לבן. היא מגיעה מכוכב לכת בצורת קובייה שנקרא אוגוסט. בפרק הראשון היא מתוודעת לגזע המטופש והבזבזני מאוד שנקרא זוואס. הזוואס הם יצורים דמויי אווז (בצרפתית, "les Zwas" נשמע כמו "les oies" = האווזים) שחיים על כדור הארץ בערים דומות מאוד לשלנו. יש להם תכונות אנושיות מוגזמות, הם רגזניים, גסים ובדרך כלל חסרי התחשבות באחרים. עם זאת, האווזים אינם רעים לחלוטין; רבים מהם מחזיקים חיות מחמד בשם קְרֵדוֹ שהם חתולים, כלבים ויצורים ספרואידיים אחרים. לעיתים קרובות פעולותיהם של האווזים מעמידות את חיות המחמד שלהם בסכנה.

לאורך הסדרה, וואטו וואטו עוזרת לאווזים להתגבר על בעיותיהם באמצעות שימוש בכוחותיה הקסומים. היא יכולה להפוך את עצמה לכל צורה. אם היא זקוק לעזרתן של חברותיה, עליה רק לשרוק. ציפורים זהות אחרות נענות לקריאה ויורדות מהחלל כמו שביטים. כשהם עפות למטה הן רוטטות ומשכפלות את עצמן עד שהן להקה שמוכנה לקחת על עצמה כל אתגר שיידרש מהן.

הסדרה נכתבה ובוימה על ידי רנה בורג, נכתבה על ידי הוברט בלאי ודובבה על ידי דורותי (פרדריק הושדה) בגרסה המקורית בשפה הצרפתית.

== בישראל ==
בשנות ה-80 שודרה במסגרת שידורי מחלקת הילדים והנוער בערוץ הראשו התוכנית "מרציפר" שאיגדה בתוכה סרטים מצוירים שונים וירשה את התוכנית "שעון הפלא". מרציפר הייתה דמות שאהבה לצפות בסרטים מצוירים וגילם אותה השחקן אבי פניני. בין הסרטים המצוירים שהוקרנו בתוכנית, אפשר היה לראות את ציפורי ה-"וואטו וואטו", "סנט וכדור הפלא" וגם פרקים מהסדרה "ברבאבא".

== קישורים חיצוניים ==

קטגוריה:סדרות הנפשה צרפתיות
קטגוריה:סדרות טלוויזיה צרפתיות לילדים
קטגוריה:תוכניות טלוויזיה שעלו לשידור בשנות ה-1970
קטגוריה:הטלוויזיה החינוכית הישראלית - תוכניות רכש
אוה

אוה הוא אי בממלכת טונגה. הוא קרוב לטונגטפו, אך מהווה חטיבה מנהלית נפרדת. יש לו שטח של 87.44 קמ"ר (33.76 מייל רבוע), ואוכלוסייתו בשנת 2021 מנתה 4,903 אנשים. האי מוביל בחקלאות ובתיירות, וחלק מהיערות מסייעים לאי מבחינה כלכלית.<ref></ref>

== גאוגרפיה ==
אוה הוא אי הררי, הפסגות הגבוהות ביותר הן Teʻemoa (דשן תרנגולות) 312 מ', ו-Vaiangina (מעיינות מים) 305 מ'. האי אינו וולקני, אלא עוצב על ידי ההתחככות של לוחות טקטוניים: בלוח הפסיפי, שדחפה את אוה למעלה והשאירה את שקע טונגה בעומק 7 ק"מ (4.3 מייל) על קרקעית האוקיינוס, מרחק קצר לעבר הים מזרחה. אדמת אוה היא געשית, כמו זו של טונגטפו, אך רק השכבה העליונה, שנוצרה בהתפרצויות של הרי געש סמוכים לפני עשרת אלפים שנים. מתחתיה נמצאים הסלעים המוצקים של אלמוגים שנדחפו כלפי מעלה. אוה מכיל מערות ענק וחורים רבים, שעדיין לא כולם נחקרו.

אוה ו הם האיים היחידים בטונגה שיש בהם נחלים, ובאוה היה קיים הגשר היחיד בממלכה עד שב גם בנו אחד.<ref></ref> הנחל מתנקז לנמל הסמוך לבירת האי, אואונואה.

תכונה ייחודית היא החוף בין אואונואה ל. בחוף ישנה שונית אלמוגים שעדיין קרובה לגובה פני הים ובה נמצאות בריכות גאות קטנות רבות, המכונות "אוטומטפנה".

באי קיים , אשר לו מסלול אלמוגים לא אטום.

== היסטוריה ==
אוה הועלה על המפות האירופאיות על ידי אבל יאנסזון טסמן, מגלה ארצות הולנדי, שהגיע אליו ולטונגטפו ב-21 בינואר 1643. הוא קרא לו האי מידלבורך, על שם העיר ההולנדית מידלבורך. הוא לא עלה על היבשה, אלא המשיך לטונגטפו, שלו קרא אמסטרדם על שם בירת הולנד.

אוה נחשב על ידי המיסיונרים המוקדמים לאי של עובדי אלילים, מקום מפגש של ציידי הלווייתנים, מקום שאפשר להחליף בו סחורות עבור רובים, סכינים, גרזנים ואבק שריפה. המכונה ארסנל, או הנשקייה של טונגה, כמו גם האסם שלה.

קפטן קוק ביקר באי בשנים 1773 ו-1777. על המפה שלו, הוא נקרא אאווה.<ref></ref>

== במיתוסים ==
יחד עם , אאוה היה האי הראשון שנוצר על ידי .<ref></ref>

== דמוגרפיה ==
הכפרים של התושבים המקוריים של אוה נמצאים כולם בצפון: , , אואונואה, וטופובאי.

תושבי האיים ו הם התושבים המקוריים מאוה, שהתיישבו שם ב-1863. הכפרים שמצפון לשם עד אנגאה, הם מתושבי ניואפואו שיושבו שם ב-1946.

== אקולוגיה ==
אוה הוא בית הגידול היחיד של הקוקי () בטונגה.<ref name=":0"></ref>בנוסף, באי יש  כ-12 מינים של ציפורים, תשעה מינים של לטאות ושני מיני עטלפים, השועל-המעופף הפסיפי ו.<ref name=":0" /> תשעת מיני הציפורים הם: , , , , , , ו.<ref name=":1"></ref> זוחלים כוללים , ו.<ref name=":1" />

== בתרבות ==

* הסרט משנת 2014 צולם בעיקר באוה.<ref>[https://web.archive.org/web/20160401075930/http://whenthemanwentsouth.com/tonga/ "Tonga"]. When the Man Went South. Archived from [http://whenthemanwentsouth.com/tonga/ the original] on 1 April 2016. Retrieved 2 March 2024</ref>

== קישורים חיצוניים ==

== הערות שוליים ==

*
קטגוריה:טונגה: גאוגרפיה
קטגוריה:איים באוקיינוס השקט
ורגוני

הוורגוני (בלטינית: Vergunni) היו שבט גאלי ששכן בעמק הריאו, ליד נהר ורדון , בתקופת הברזל.

== שם ==
הם מוזכרים כ-Vergunni על ידי פליניוס הזקן (המאה הראשונה לספירה) ועל כתובת.<ref name="Pliny3">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20]; CIL 5:7817.</ref><ref name="Falileyev">, s.v. Vergunni.</ref>

משמעות השם נותרה מעורפלת. היא יכולה להיות נגזרת מהשורש הגאלי uergo - (מג'יסטארט, כלומר שופט ובוולשית 'פעיל').

הכפר ורגון (Vergons), שהוגדר כ"ווילה וירגוניס" בשנת 814, נקרא כנראה על שם השבט הגאלי. 

== גאוגרפיה ==
בני שבט הוורגוני חיו בחלקת אדמה קטנה הממוקמת בעמק הריו, יובל נחל של הנהר ורדון. הטריטוריה שלהם הייתה ממוקמת צפונית לסואטרי, מזרחית לסנטי, דרומית לאגואיטורי ולנמטורי, ומערבית לאקדיני, לווסוביאני והנרוסי.<ref>, Map 16: Col. Forum Iulii-Albingaunum.</ref>

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 16–15 לפני הספירה, וששמו נחקק על הטרופאום אלפיום.<ref name="Pliny">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>
== לקריאה נוספת ==
<div class="mw-content-ltr">
* 
</div>

== ביבליוגרפיה ==
<div class="mw-content-ltr">
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
אופרטור אלביס

בשפות תכנות מסוימות, אופרטור אלביס, כתוב לעיתים קרובות , הוא פעולה בינארית שמחזירה את הערך הראשון המוערך אם האופרנד הזה מוערך לערך אמת, ואחרת מחזירה את הערך השני. הסימון של אופרטור אלביס נוצר בהשראת אופרטור התנאי המשולש, A?B:C, מאחר שאופרטור אלביס <code>A ?: B</code> שווה בערך לביטוי התנאי המשולש <code>A ? A : B</code>. ההבדל היחיד בין הביטויים, מעבר לכתיבה הכפולה של הביטוי A, הוא שבביטוי המשולש הערך של A מוערך פעמיים ואילו עם אופרטור אלביס, A מוערך רק פעם אחת.

השם "אופרטור אלביס" נובע מהעובדה שכאשר מסובבים עם כיוון השעון את הסימון הנפוץ שלו, , הוא דומה לרגשון של אלביס פרסלי עם התסרוקת המיוחדת שלו. <ref></ref>

אופרטור דומה הוא אופרטור ה-null coalescing, שבו בדיקת האמת הבוליאנית מוחלפת בבדיקה שהערך אינו null במקום זאת. זה מסומן בדרך כלל באמצעות סימן שאלה כפול: <code>??</code>, וניתן לראות אותו בשפות כמו סי שארפ <ref></ref> או Dart. <ref></ref>

== תחבירים חלופיים ==
במספר שפות, כגון Common Lisp, Clojure, לואה, Object Pascal, Perl, Python, Ruby ו־JavaScript, לאופרטור OR (בדרך כלל <code>||</code> או <code>or</code> ) יש את אותה התנהגות כמו לעיל: החזרת האופרנד הראשון שלו אם זה מוערך לערך אמת, ואחרת להעריך ולהחזיר את האופרנד השני שלו, שעשוי להיות ערך אמת או שקר. כאשר הצד השמאלי הוא אמת, הצד הימני אפילו לא מוערך; מתבצע "קצר חשמלי". זה שונה מההתנהגות בשפות אחרות כגון C/C++, שם התוצאה של <code>||</code> תמיד תהיה ערך בוליאני.

== דוגמאות ==
=== גרסה בוליאנית ===
בשפה שתומכת באופרטור אלביס, משהו כמו זה:
: <code>x = f() ?: g()</code>

ייתן <code>x</code> שווה לתוצאה של <code>f()</code> אם התוצאה הזו אמת, ואחרת לתוצאה של <code>g()</code>.

זה שווה ערך לדוגמה זו, באמצעות אופרטור התנאי הטרינרי:

: <code>x = f() ? f() : g()</code>

אלא שהוא לא מעריך את <code>f()</code> פעמיים אם הוא מניב אמת. שימו לב לאפשרות של התנהגות שרירותית אם <code>f()</code> היא פונקציה שתלויה במצב - שלא מחזירה תמיד את אותה תוצאה.

=== וריאנט הפניה לאובייקט ===
קוד זה יגרום להפניה לאובייקט שמובטח שלא יהיה null. הפונקציה <code>f()</code> מחזירה הפניה לאובייקט במקום ערך בוליאני, ועשויה להחזיר null, הנחשב באופן אוניברסלי כשקרי:
:<code> x = f() ?: 1 </code>

==הערות שוליים==

קטגוריה:אלביס פרסלי
קטגוריה:פעולות בינאריות
ניואס

ניואס היא קבוצת איים בממלכת טונגה, קבוצת האיים הצפונית ביותר בממלכה. היא מורכבת משלושה איים (ניואפואו, ו) ששטחם יחדיו 71.69 קמ"ר ואוכלוסייתם מונה 1,150 נפשות. הכפר הגדול ביותר הוא על ניואטופוטאפו. פיו טאפאהי היא הנקודה הגבוהה ביותר עם גובה של 560 מ'.

== גאוגרפיה ==
האיים שוכנים בקווי רוחב 15° דרום ו-175° עד 173° קו אורך מערבי, כ-600 ק"מ צפונית לבירת טונגה, נוקואלופה, 300 - 375 ק"מ צפונית-מערבית לואוואו, ו-320 - 470 ק"מ דרומית או דרום-מערבית לסמואה. ניואפואו מופרד גאוגרפית מהאיים האחרים, השוכנים 200 ק"מ מערבה. השטח הכולל של האיים הוא 71.69 קמ"ר (27.68 מייל רבוע).

=== אקלים ===
לאיים יש אקלים טרופי, עם טמפרטורה ממוצעת של 27 מעלות צלזיוס (81 מעלות פרנהייט) וכמות משקעים שנתית ממוצעת של 2,453 מ"מ (100 אינץ') (ניואפואו) או 2,374 מ"מ (90 אינץ') (ניואטופוטאפו).<ref></ref>

=== גאוגרפיה ===
האיים הם פסגות הרי געש תת-מימיים, המתנשאים מהים. ניואטופוטאפו וטאפאהי הם חלק משרשרת הרי הגעש טופואה, ואינם פעילים. ניואפואו שוכן במרכז והתפרץ באופן קבוע מ-1814.<ref></ref> ישנם הרי געש נוספים בחלק זה של שרשרת הטופואה שאינם מגיעים לגובה פני הים, אלא יוצרים הרים עם בין 1200 ל-1500 מטר מים מעל הפסגות שלהם. זה כולל את קבוצת מאטה, ואת הקלדרה הגדולה .<ref></ref>

== היסטוריה ==
עדויות ארכאולוגיות מראות שהניואים התיישבו על ידי .<ref></ref> מאוחר יותר זה היה חלק מהאימפריות <ref></ref> וטואי טונגה.

הניואס גולתה לראשונה על ידי האירופאים בשנת 1616 על ידי וילם סכאוטן ויאקוב לה מייר במהלך ההקפה שלהם.

== שלטון ==
האיים הם חלק מממלכת טונגה. האנשים שלהם מיוצגים ב דרך אזור הבחירה , בעוד שהאצילים שלהם מיוצגים דרך .

== קישורים חיצוניים ==

== הערות שוליים ==

קטגוריה:טונגה: היסטוריה
קטגוריה:איים באוקיינוס השקט
סריל רפפורט

דף השער של דפוס לבוב תקצ בערך

סריל רפפורט הייתה מלומדת יהודיה־פולנית שכתבה תחינות ביידיש.

==ביוגרפיה==
לא ידוע הרבה פרטים עליה, נולדה לאביה ר' יעקב סג"ל מדובנו.

נישא להרב הרופא ר' מרדכי כהנא רפפורט רבה של אלקסניץ, הסמוכה לברודי, ושם הדפיס את ספרו "אמרי נועם" (ספר ויכוח, סגולות ורפואות) בשנת ה'תקכ"ז.

בעלה ר' מרדכי היה בנו של רבי שבתי רבה של קראסני, ואביו הוא הרב בנימין הכהן רפפורט, רבה של קאליש, מחבר הספר "גבולות בנימין" (אחיו של הרב חיים הכהן רפפורט), בן הרב שמחה הכהן רפפורט אב"ד דובנו, הורדנה ולובלין שהתקבל בסוף ימיו כרב בלבוב אך נפטר בדרכו אליה.

הזוג התגורר תחילה באלקסניץ, ומשם עברו לאומאן, כנראה לאחר שנת ה'תקל"ב (1772), אחר שהגרף סטניסלב שצ'סני פוטוצקי בנה את העיר מחדש והתקין שם יריד.

ושם נולדו להם בנם הרופא המפורסם בלבוב, דוקטר יעקב רפפורט.

==תחנה אמהות==
כתבה תחינה הנקראת "תחנה אמהות" שהיה מאוד פופולרי, ונדפס כשלשים פעמים.
*תחנה אמהות - מן ראש חודש אלול, לאומרה קודם תקיעת שופר.

בעמוד השער של הספר כתוב .

==ראו גם==
* לאה הורוביץ
* רבקה בת מאיר טיקטינר
*שרה בת-טובים
* תחינות

==קישורים חיצוניים==
*[https://www.nli.org.il/he/books/NNL_ALEPH990021742500205171/NLI תפלת אמהות], פפד"א תק"ן, באתר הספרייה הלאומית
*[https://www.nli.org.il/he/books/NNL_ALEPH990021744200205171/NLI תחנה אמהות מן ראש חדש אלול], תק"צ, באתר הספרייה הלאומית
*[https://www.nli.org.il/he/books/NNL_ALEPH990021744200205171/NLI תחנה אמהות פון ראש חודש אלול], דובנו, ת"ר, באתר הספרייה הלאומית
*[https://www.nli.org.il/he/books/NNL_ALEPH990021754850205171/NLI תחנה אמהות מן ראש חודש אלול], באתר הספרייה הלאומית
*[https://www.nli.org.il/he/books/NNL_ALEPH990021755040205171/NLI תחנה אמהות מן ראש חודש אלול], ז'יטומיר, תרי"ז, באתר הספרייה הלאומית

==הערות שוליים==

קטגוריה:יהדות אשכנז
קטגוריה:נשים יהודיות
קטגוריה:רבניות
קטגוריה:סופרות כותבות יידיש
קטגוריה:משוררים כותבי יידיש
גאורגי קונסטנטינוביץ', נסיך רוסיה

גאורגי קונסטנטינוביץ', נסיך רוסיה (ברוסית: Георгий Константинович Романов; 6 במאי 1903 – 7 בנובמבר 1938), היה נסיך מבית רומנוב ונין של ניקולאי הראשון, קיסר רוסיה.

== ביוגרפיה ==
גאורגי נולד ב-6 במאי 1903 בסנקט פטרבורג, והיה בנם הצעיר של קונסטנטין קונסטנטינוביץ', הנסיך הגדול של רוסיה ורעייתו הנסיכה הגדולה יליזבטה מאבריקייבנה.

הנסיך גאורגי והנסיכה ורה נשארו בארמון פבלובסק לאורך כל המלחמה, השלטון הכאוטי של הממשלה הזמנית, ולאחר מהפכת אוקטובר. לאחר המהפכה הרוסית של 1917, הוא נמלט לשוודיה באוקטובר 1918 עם אמו, אחותו הצעירה ורה קונסטנטינובנה, ואחיינית ואחיין על סיפון הספינה השוודית "אונגרמנלנד". <ref>Zeepvat, Charlotte, The Camera and the Tsars, Sutton Publishing, 2004, p. 213</ref>

בסתיו 1918, הם הורשו על ידי הבולשביקים לצאת בספינה לשוודיה (בנגרמנלנד, דרך טאלין להלסינקי ודרך מרייהאמן לסטוקהולם), בהזמנת המלכה השוודית.

בנמל סטוקהולם הם פגשו את הנסיך גוסטב אדולף שלקח אותם לארמון המלכותי של סטוקהולם. יליזבטה מאבריקייבנה, ורה וגאורגי חיו במשך השנתיים הבאות בשוודיה, תחילה בסטוקהולם ולאחר מכן ב-Saltsjöbaden; אבל שוודיה הייתה יקרה מדי עבורם, אז הם עברו תחילה לבלגיה בהזמנתו של אלברט הראשון, מלך הבלגים, ולאחר מכן לגרמניה, והתיישבו באלטנבורג, שם חיו שלושים שנה, למעט כמה שנים באנגליה. יליזבטה מתה מסרטן ב-24 במרץ 1927 בלייפציג.

גאורגי, שמעולם לא התחתן, הפך למעצב פנים מצליח. הוא מת ב-7 בנובמבר 1938 מסיבוכים לאחר ניתוח בעיר ניו יורק בגיל 35.

הוא נקבר ליד אחותו הנסיכה ורה קונסטנטינובנה בבית הקברות הרוסי האורתודוקסי של נובו-דייבבו בננואט, ניו יורק.

== אילן יוחסין ==

== קישורים חיצוניים ==

* 

== הערות שוליים ==

קטגוריה:שושלת רומנוב
קטגוריה:ילידי 1903
קטגוריה:נפטרים ב-1938
בקע מפשעתי

בקע מפשעתי (נקרא גם הרניה, שבר או קילה) הוא הבקע הנפוץ ביותר. נוצר במצב בו רקמה רכה מתבלטת דרך נקודה חלשה או דרך קרע בדופן הבטן התחתונה. הבליטה עלולה לגרום לכאב רב כאשר משתעלים, מתכופפים קדימה או מרימים משא כבד. בעקבות כך, נדרש טיפול רפואי כדי לתקן את הבעיה ולמנוע סיבוכים עתידיים נוספים. ישנם שני סוגים עיקריים - בקע בתעלת המפשעה (השכיח ביותר) ובקע פמורלי אשר נמצא בסיכון גבוה יותר להתפתחות תופעות לוואי רבות, כגון נמק של המעיים.<ref></ref>

== אבחון ==
ברוב המקרים, האבחנה של בקע נעשית על ידי זיהוי הסימפטומים ובאמצעות בדיקה גופנית. במקרים שבהם המצב אינו ברור, ניתן לבצע בדיקות נוספות כמו אולטרה סאונד, CT או MRI. ישנם גם מקרים רפואיים אחרים שיכולים לגרום לסימפטומים דומים לאלה של בקע, כמו תסביב של האשך או כאב אורתופדי (הנפוץ בקרב ספורטאים).

== טיפול ==
קיימות שלוש גישות ניתוחיות ראשיות לטיפול בבקעים.
הגישה הראשונה היא הגישה הפתוחה. זו הגישה המסורתית שהייתה נפוצה בעבר. בתהליך זה, המנתח יוצר חתך גדול מעל הבקע ובדרך כלל משתמש בהשתלת רשת לתיקון הבקע.
הגישה השנייה היא הלפרוסקופית, ובה יוצרים שלושה חורים קטנים בדופן הבטן ליד הטבור, ודרכם מוחדרים מצלמה וכלים ניתוחיים לתיקון הבקע, כולל השתלת רשת על האזור החלש.

הגישה האחרונה היא הרובוטית. רובוט דה וינצ'י הוא כלי כירורגי מתקדם המשמש בניתוחים רבים, ובהם גם בתיקון בקע. בשימוש ברובוט, המנתח מניע את הכלים הניתוחיים באמצעות מחשב, מה שיכול להוביל לתוצאות טובות יותר ולזמני החלמה קצרים יותר. בנוסף, שיטה זו מפחיתה כאב אחרי ניתוח.<ref></ref>

==קישורים חיצוניים==

* 
*

==הערות שוליים==

קטגוריה:בקעים
קטגוריה:אגן
אריק יאנז'ה

אריק יַאנְזָ'ה (בסלובנית: Erik Janža; נולד ב-21 ביוני 1993) הוא כדורגלן סלובני המשחק בעמדת המגן השמאלי בגורניק זאבז'ה מליגת העל הפולנית, בה הוא גם הקפטן, ובנבחרת סלובניה.

== קריירת מועדונים ==
יאנז'ה החל את הקריירה שלו במועדון מורה 05 בשנת 2010. יחד עם מורה 05, הוא הגיע לשלב הפלייאוף של הליגה האירופית בעונת 2012/13, אך הודח על ידי לאציו.<ref></ref><ref></ref>

לאחר מכן, עבר יאנז'ה מספר מעברים מקומיים בסלובניה, כששיחק בדומז'אלה (ינואר 2013) ומריבור (ינואר 2015), שם זכה באליפות סלובניה ובגביע הסלובני.

ב-2017 עבר יאנז'ה לצ'כיה שם שיחק בויקטוריה פלזן, אך הושאל בהמשך לקבוצת פאפוס מקפריסין. ביולי 2018 עבר לשחק באוסייק הקרואטית.<ref></ref>

ב-2019 חתם יאנז'ה על חוזה לשנתיים עם גורניק זאבז'ה, מועדון מהליגה הפולנית הבכירה. ב-2021 הבקיע את שער הבכורה שלו עבור המועדון בניצחון 3:2 על לגיה ורשה. לקראת עונת 2022/23 מונה יאנז'ה לקפטן הקבוצה. ב-2024 האריך את חוזהו בגורניק זאבז'ה עד לשנת 2026.<ref></ref>

== קריירה בינלאומית ==
בנוסף לקריירת המועדונים שלו, יאנז'ה גם מייצג את סלובניה ברמות הנבחרת הצעירה, החל מרמת הנערים (תחת 16) ועד לרמת הנוער (תחת 21).

הוא ערך את הבכורה שלו בנבחרת הבוגרת ב-18 בנובמבר 2014, בהפסד 1:0 במשחק ידידות מול קולומביה. ב-14 באוקטובר 2023 הבקיע את שער הבכורה שלו במדים הלאומיים בניצחון 3:0 על פינלנד במסגרת מוקדמות יורו 2024.

ב-7 ביוני 2024 זומן יאנז'ה לסגל בן 26 השחקנים ליורו 2024. במשחק הפתיחה, הבקיע יאנז'ה את שער השוויון בתיקו 1:1 מול דנמרק, שהיה השער הראשון של סלובניה באליפות אירופה מאז השתתפותם האחרונה לפני 24 שנים.

== תארים ==
;מריבור
* ליגת העל הסלובנית (1): 2014/15
* הגביע הסלובני (1): 2015/16

==קישורים חיצוניים==

== הערות שוליים ==

קטגוריה:כדורגלנים סלובנים
קטגוריה:כדורגלני יורו 2024
קטגוריה:כדורגלני נבחרת סלובניה
קטגוריה:כדורגלני גורניק זאבז'ה
קטגוריה:כדורגלני ויקטוריה פילזן
קטגוריה:ילידי 1993
שביט בורלי

השביט בורלי (כינוי רשמי: 19P/Borrelly) הוא שביט מחזורי, בגודל בינוני, שמקיף את השמש בערך כל 6 שנים ושמונה חודשים. בשנת 2001 חלפה לידו הגשושית Deep Space 1 וסיפקה מידע רב על השביט, וכן תמונות ברזולוציה גבוהה. השביט הגיע בפעם האחרונה לפריהליון (הנקודה במסלולו הקרובה ביותר לשמש) ב-1 בפברואר 2022. בפעם הבאה יגיע השביט לפריהליון ב-11 בדצמבר 2028.
{| class="wikitable" style="text-align: center; font-size: 0.9em;"
|+19P/Borrelly הגישה הקרובה ביותר לכדור הארץ ב-2028-Dec-05
! תאריך ושעה של הגישה הקרובה ביותר
! מרחק מכדור הארץ<br />(AU)
! מרחק מהשמש<br /> (AU)
! מְהִירוּת<br /> ביחס לכדור הארץ<br /> (קמ"ש)
! מְהִירוּת ביחס לשמש (קמ"ש)
! התייחסות
|-
| 2028-Dec-05 19:12 ± 6 דקות
| 
| 
| 17.3
| 33.3
| <small>[https://ssd.jpl.nasa.gov/horizons_batch.cgi?batch=1&COMMAND=%27DES%3D19P%3BCAP%27&START_TIME=%272028-Dec-05%2019:12%27&STOP_TIME=%272028-Dec-06%27&STEP_SIZE=%271%20day%27&QUANTITIES=%2719,20,22,39%27 Horizons]</small>
|}

== גילוי ==
השביט התגלה על ידי אלפונס בורלי במהלך חיפוש שגרתי אחר שביטים במרסיי, צרפת ב-28 בדצמבר 1904.

=== גשושית חלל עמוק 1 (Deep Space 1) ===
[[9969 Braille}} ·
 · 
}}]]
ב-21 בספטמבר 2001 הגשושית Deep Space 1, ששוגרה כדי לבדוק ציוד חדש בחלל, ביצעה יעף בסמוך לגרעין השביט בורלי. למרות הכישלון של מערכת לקביעת האוריינטציה של הגשושית, Deep Space 1 התקרבה למרחק של כ-3400 ק"מ מהשביט, שאורך גרעינו כ-8 ק"מ ורוחבו כ-4 ק"מ. התמונות שהחזירה הגשושית היו ברזולוציה של כ-45 מטר לפיקסל, הגבוהה ביותר עד אז של תמונות של שביט.<ref></ref> התמונות הראו פני שטח עם הרים, מישורים וקוי שבר עמוקים, מה שמרמז על כך שהשביט הוא אוסף של גושי קרח וגושים סיליקטיים, ולא עצם מוצק אחיד.<ref></ref> מניתוח עצמת האור המוחזר, רק כ-2%, פני השטח של הגרעין מכוסים בחומר כהה במיוחד, ככל הנראה חומר פחמן ותרכובות אורגניות.<ref></ref> כמו כן צולמו בבירור מספר סילוני גז ואבק הנפלטים מגרעין השביט.<ref></ref>

== מסלול ==
כוכבי הלכת החיצוניים.]]
השביט בורלי מקיף את השמש אחת ל-2502 יממות בערך (6.84 שנה). האפהליון שלו במרחק 5.91 יחידות אסטרונומיות מהשמש והפריהליון שלו הוא במרחק 1.31 יחידות אסטרונומיות ממנה, כלומר מסלולו אינו חוצה את מסלול כדור הארץ.

== קישורים חיצוניים ==

* http://jcometobs.web.fc2.com/pcmtn/0019p.htm
* [http://cometography.com/pcomets/019p.html 19P] – הקומטוגרפיה של גארי וו. קרונק
* [https://minorplanetcenter.net/cgi-bin/returnprepeph.cgi?d=c&o=0019P אלמנטים ואפמריס עבור 19P/Borrelly] – Minor Planet Center

== הערות שוליים ==

קטגוריה:שביטים